Miközben futótűz tombol a füves mezőkön,
három oroszlán és három gnú menekül a túlélésért.
A tűzvész elkerülésének érdekében
át kell kelniük egy krokodilokkal teli folyó bal oldalára.
Szerencsére a közelben van egy tutaj.
Egyszerre két állatot tud szállítani,
és legalább egy oroszlán vagy egy gnú kell, hogy rajta legyen,
hogy át lehessen evezni a másik partra.
Csak egy gond van.
Ha több oroszlán van, mint gnú, a folyó bármelyik oldalán,
akár csak egy pillanatra is,
az ösztöneik előtörnek, és ennek csúnya eredménye lesz.
Ebbe beletartoznak a hajón tartózkodó állatok, amikor a folyó adott oldalán van.
Mi a leggyorsabb mód arra, hogy mind a hat állat átjusson,
anélkül, hogy az oroszlánok megállnának vacsorázni?
Itt állítsd meg a videót, ha önállóan akarsz rájönni.
Visszaszámlálás: 3
2
1
Ha megakadsz egy ilyen problémán,
próbáld meg felsorolni minden pontnál az összes lehetséges döntést
és annak következményeit.
Például öt lehetőség van arra, ki megy át először:
egy gnú,
egy oroszlán,
két gnú,
két oroszlán,
vagy mindkettőből egy.
Ha egyedül megy egy állat
akkor csak vissza fog jönni.
Ha két gnú megy először,
akkor az egyedül maradt gnút azonnal megeszik.
Tehát ezek a lehetőségek ki vannak zárva.
Ha két oroszlánt küldünk,
vagy mindkét állatból egyet,
az ugyanannyi lépésben fog elvezetni a megoldáshoz.
Hogy ne pazaroljunk időt, a második megoldásra összpontosítunk.
Mindkettőből egy állat indul.
Ha a gnú marad a másik parton és az oroszlán tér vissza,
akkor három oroszlán lesz a jobb parton.
Elég rossz hír a hátramaradó két gnúnak.
Ezért az oroszlánnak kell a bal parton maradni
és a gnú megy vissza a jobb oldalra.
Most ugyanaz az öt lehetőség maradt,
de egy oroszlán már a bal parton van.
Ha két gnú indul el akkor a hátramaradó egyet megeszik,
és ha mindkét állatból egy indul el,
akkor a gnú a tutajon kisebbségbe kerül,
amint a túloldalra érnek.
Szóval ez zsákutca,
ami azt jelenti, hogy a harmadik körben
csak a két oroszlán mehet át.
Egyet leteszünk
és ezzel két oroszlán marad a bal parton.
A harmadik oroszlán visszaviszi a tutajt a jobb oldali partra,
ahol a gnúk már várakoznak.
De most mi legyen?
Mivel két oroszlán várakozik a bal parton
az egyetlen lehetséges lépés, hogy két gnú indul útnak.
Ezután nincs értelme két gnút visszaküldeni,
mert az csak visszafordítaná az utolsó lépést.
Ha pedig két oroszlán tér vissza,
a gnúk kerülnek kisebbségbe a jobb oldali parton.
Szóval egy oroszlán és egy gnú viszi vissza a tutajt,
és így egy oroszlán és egy gnú marad a bal parton
és kettő-kettő a jobb oldalin.
Ismételten nincs értelme a gnú-oroszlán párost visszaküldeni,
tehát a következő lépés vagy két oroszlán
vagy két gnú kell, hogy legyen.
Ha az oroszlánok mennének, ők megennék a gnút a tutajon, szóval maradnak
és két gnú indul el inkább.
Most már közel vagyunk a végéhez, mert minden gnú a helyén van már
biztonságos létszámban.
Már csak annak az egy oroszlánnak kell visszaeveznie
és egyenként elhoznia társait.
Ez összesen tizenegy utat jelent,
ami a legkisebb szükséges szám, hogy mindenki biztonságban átjusson.
A másik megoldás hasonlóan működik, ahol első lépésben két oroszlánt küldünk,
és szintén tizenegy utat igényel.
A hat állat épp időben sértetlenül menekül meg a tűztől
és a folyó túloldalán kezd új életet.
Persze most, hogy a veszély elmúlt,
kiderül meddig tart majd ki valószínűtlen szövetségük.